**26ο Παγκύπριο Συνέδριο ΕΠΟΕΤ (ΟΗΟ-ΣΕΚ)**

**1 Νοεμβρίου 2017**

Το Συνέδριο πραγματοποιήθηκε την 1η Νοεμβρίου 2017 στο Μέγαρο της ΣΕΚ στη Λευκωσία. Παρέστησαν εκπρόσωποι των Υπουργείων Οικονομικών, Εργασίας, Πρόνοιας και Κοινωνικών Ασφαλίσεων, η πρόεδρος και Μέλη του Διοικητικού Συμβουλίου της Cyta, η ηγεσία της ΣΕΚ και της ΟΕΒ, συνάδελφοι συνδικαλιστές από την Κύπρο και το εξωτερικό. Έλαβαν μέρος 88 αντιπρόσωποι της ΕΠΟΕΤ ΟΗΟ-ΣΕΚ.

Μετά την υποδοχή των Συνέδρων έγινε η εκλογή του Προεδρείου, της Εφορευτικής Επιτροπής και της Επιτροπής Πληρεξουσίων.

Την έναρξη του Συνεδρίου κήρυξε ο Γεν. Γραμματέας της ΟΗΟ-ΣΕΚ και Πρόεδρος του Συνεδρίου συν. Ανδρέας Ηλία. Το Συνέδριο χαιρέτισαν [ο Οικονομικός Διευθυντής του Υπουργείου Οικονομικών εκ μέρους του Υπουργού Οικονομικών](http://www.oho-sek.org.cy/images/OHO/files/pa_synedria/13/omiliaYpOikonomikwn.pdf) Ανδρέας Παντελή, η πρόεδρος του Διοικητικού Συμβουλίου της Cyta Ρένα Ρουβιθά, [ο Γενικός Γραμματέας της ΣΕΚ Ανδρέας Φ. Μάτσας](http://www.oho-sek.org.cy/images/OHO/files/pa_synedria/13/OmiliaAMatsa.pdf), ο Γενικός Γραμματέας της ΟΗΟ-ΣΕΚ Ανδρέας Ηλία και ο εκπρόσωπος των Σέρβικων Συνδικάτων Slavoljub Kandic.

Ακολούθησε εισηγητική ομιλία από τον συν. Ηλία Δημητρίου, Γεν. Γραμματέα της ΕΠΟΕΤ ΟΗΟ-ΣΕΚ και ο κ. Θεόδωρος Φεσσάς, Πρόεδρος του ΣΕΒ Ελλάδος παρουσίασε το θέμα «Ψηφιοποίηση στη ζωή των Τηλεπικοινωνιακών Οργανισμών και των Εργαζομένων».

Ο Γεν. Γραμματέας της ΕΠΟΕΤ ΟΗΟ-ΣΕΚ παρουσίασε την έκθεση δράσης της τετραετίας που πέρασε. Ο Γενικός Ταμίας Κώστας Μανούχου παρουσίασε την οικονομική έκθεση και ο ελεγκτής Μάριος Γεωργιάδης την ενέκρινε. Στη συνέχεια, όπως προνοείται από το καταστατικό ο Γενικός Ταμίας παρουσίασε τον προϋπολογισμό για το επόμενο έτος και ο Γεν. Γραμματέας της ΕΠΟΕΤ τις προγραμματιστικές αρχές και σχέδιο δράσης της επόμενης τετραετίας.

Μετά τις παρουσιάσεις ο Γεν. Γραμματέας της ΕΠΟΕΤ απάντησε σε ερωτήματα των αντιπροσώπων, οι οποίοι ενέκριναν ομόφωνα την έκθεση δράσης, τα οικονομικά αποτελέσματα, τον προϋπολογισμό, τις προγραμματιστικές αρχές και το σχέδιο δράσης και ο Μάριος Γεωργιάδης ως ο ελεγκτής της Οργάνωσης.

Ο Πρόεδρος του Συνεδρίου έβαλε προς έγκριση την εισήγηση δημιουργίας ad hoc Επιτροπής η οποία θα ασχοληθεί με τις διαφοροποιήσεις που θα γίνουν στο καταστατικό και σε περίοδο όχι πέραν των έξι μηνών θα καλεστεί καταστατική συνέλευση.

Τέλος επικυρώθηκαν οι 8 θέσεις της Γενικής Γραμματείας και ακολούθησε εκλογική διαδικασία για την ανάδειξη του 2ου Αντιπροέδρου ανάμεσα στον Θέμη Χριστοδούλου και Μάριο Αντωνίου.

Το Συνέδριο εξέλεξε τους πιο κάτω ως Μέλη Γενικής Γραμματείας της ΕΠΟΕΤ:

Αντώνης Χρυσοστόμου Πρόεδρος

Χιστόδουλος Κακουρής 1ος Αντιπρόεδρος

Μάριος Αντωνίου 2ος Αντιπρόεδρος

Ηλίας Δημητρίου Γενικός Γραμματέας

Γιώργος Φυλακτού Βοηθός Γεν. Γραμματέας

Σωτήρης Χαραλάμπους Γραμματέας Μελετών και Ερευνών

Νικόλας Μιχαηλίδης Γραμματέας Δημοσίων και Διεθνών Σχέσεων

Θεόδουλος Θεοδούλου Γενικός Οργανωτικός Γραμματέας

Κώστας Μανούχου Γενικός Ταμίας